Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 164/1997. (IX. 30.) Korm. rendelettel létrehozott „Esély a
Paragraph Index: 28

164/1997. (IX. 30.) Korm. rendelettel létrehozott „Esély a Fogyatékos Gyerekek, Tanulók Felzárkóztatásához Országos Közalapítvány” létrehozása. Az országos tiszti főorvos saját hatáskörében elrendelte, hogy a fogyatékosokat ápoló-gondozó intézményekben legalább évente egyszer közegészség- és járványügyi ellenőrzést tart. A tokaji gyermekotthon felújítása megtörtént és az intézmény ismét az eredeti helyén működik, a fenntartó az ajánlásban megfogalmazott intézkedéseket megtette, a korábbi igazgatót fegyelmi büntetéssel elbocsátotta. A polgárdi otthon komplex vizsgálatát a megyei önkormányzat elvégezte. A feltárt hiányosságok megszüntetésére intézkedési tervet fogadott el, az igazgató munkaviszonyát közös megegyezéssel megszüntette. Az elmúlt évben megvalósított két átfogó vizsgálat eredményeit, a felmerült gyakorlati problémákat igen sok szakmai fórum vitatta meg, ezeken az állampolgári jogok biztosa és vizsgálatokat végző munkatársai aktív vitapartnerként vettek részt. A kiszolgáltatottság szempontjából igen gyakran a gondnokság alatt állók is a szociális ellátórendszer perifériáján helyezkednek el. Az egyik vizsgált ügyben a hivatásos gondnok két évig halogatta a nyugellátásra jogosult gondnokolt személy nyugdíj iránti kérelmének benyújtását, ezért az érintett személy évekig ellátatlan volt (OBH 8415/1996). Egy másik ügyben azért sérült az állampolgárnak a tulajdonhoz és a szociális biztonsághoz való joga, mert az illetékes jegyző elállt a gondnokság alá helyezés iránti kereset benyújtásától, számára ugyanis az orvosi szakvélemény hosszabb ideig ellentmondásosnak tűnt (OBH 585/1995). 3.3.5. A gyermekek, a diákok állampolgári jogainak védelme az átalakulás társadalmi, gazdasági feltételei között A társadalmi átrétegződés legveszélyeztetettebb csoportja a gyermekek társadalma. A létminimum alatt élők körében a gyermekek és fiatalkorúak aránya a rendszerváltás óta 45—52 százalék között mozog. Magyarországon minden második szegény gyermek-, illetve fiatalkorú. Különösen a városokban emelkedett a nélkülöző gyermekek aránya. Társadalmi integrációs esélyük fokozatosan csökkent. A helyzet ismeretében igyekeztünk fokozott gondot fordítani e réteg állampolgári jogainak figyelemmel kísérésére és annak az intézményhálózatnak a megerősítésére, amely integrációs esélyeiket növelheti. A gyermekek, fiatalkorúak nem, vagy csak nagyon ritkán panaszkodnak. A kizárólag szociális problémákat jelző, általában a szülőktől érkező beadványokra pedig legfeljebb az illetékesek figyelmét tudtuk felhívni, de érdemben nem állt módunkban segíteni. Sem az alakilag jogszerű kényszerkilakoltatásokat nem tudtuk megakadályozni, sem az ennek nyomán széthulló családok együtt-tartását nem voltunk képesek megoldani. Saját hatáskörünkben csak tisztán jogi megoldást igénylő kérdésekben járhattunk el. A gyermekek védelméről és a gyámügyi igazgatásról szóló

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes